cyanic-selkie/wikianc huggingface dataset:
Bruno Giacomelli
Fórmula Un
Sete anos despois, en, Giacomelli regresou á F1 co equipo Life, substituíndo a Gary Brabham que deixou o equipo logo das dúas primeiras carreiras da tempada. O auto, cargado cun ineficaz e fráxil motor W12, tivo problemas para quedar a menos de 20 segundos da pole position en moitos circuítos e Giacomelli nin sequera puido pasar da precualificación en ningún dos 12 Grandes Premios nos que competiu co equipo. No Gran Premio de Italia, o equipo volveu utilizar un motor Judd V8 máis convencional, pero o coche non fora adaptado para o novo motor e o equipo non puido adaptar correctamente á cuberta do motor, o que lles levou a retirarse do evento sen completar unha soa volta. Cando Giacomelli puido conducir o auto con motor Judd en España, atopouse a 18 segundos do ritmo a pesar do novo motor. Co diñeiro escaso e poucas esperanzas de mellorar o seu paquete desesperadamente non competitivo, o equipo retirouse antes das dúas últimas carreiras da tempada, poñendo fin á carreira na F1 de Giacomelli.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Batalla de Vinegar Hill
O ataque sobre Enniscorthy
Simultaneamente, os británicos lanzaron un ataque contra a vila de Enniscorthy co obxectivo de tomar a ponte que unía Vinegar Hill e a vila, pero atopáronse cunha fera resistencia dos irlandeses que aló se atopaban, liderados por William Barker. O avance británico na vila era lento e sufrían motias vítimas, mentres a localidade asistía por segunda vez nun mes a combates de moita intensidade. Ao final, os rebeldes foron rexeitados cara a outro lado da ponte, pero un gran continxente de irlandeses chegaron coma reforzo, o cal evitou que os militares se abriran paso e conseguiu o suficiente tempo para que a maior parte das forzas rebeldes escaparan ao longo do lado oriental do Río Slaney.
Bruno Giacomelli
Resultados completos no campionato do mundo de Touring Car
(clave) (As carreiras en letra grosa indican pole position; as carreiras en cursiva indican volta rápida)
Liposoma
Os liposomas están formados xeralmente por fosfolípidos, especialmente fosfatidilcolina, pero poden tamén conter outros lípidos, como a fosfatidiletanolamina de ovo, con tal de que sexan lípidos compatibles coa estrutura da bicapa lipídica. No deseño dun liposoma para a administración de fármacos poden empregarse ligandos de superficie para que se unan a través deles a un tecido enfermo que se quere tratar.
Ópera seria
Ópera seria (plural: opere serie) é un termo musical italiano referido ao estilo nobre e serio da ópera italiana que predominou en Europa entre principios do século XVII até o inicio do século XIX, destacando os anos entre 1710 e 1770. A súa orixe atópase no dramma per música do período barroco, enfocado inicialmente á realeza e aristocracia da época. Os temas céntranse na mitoloxía grega ou romana, cunha estrutura en tres partes (A-B-A) baseada na aria da capo barroca, e incluíndo unha abertura e varias arias, recitativos e coros. O rival popular da ópera seria era a ópera buffa, subxénero cómico que ten a súa orixe na commedia dell'arte.
A ópera seria italiana (sempre baseada en libretos en lingua italiana) foi producida non só en Italia, máis tamén por toda Europa e o resto do mundo. Entre os principáis centros operisticos europeos compre destacar as óperas de Varsovia (dende 1628), Múnic (fundada en 1653), Londres (creada en 1662), Viena (primeira representación: Il pomo d'oro, 1668), Dresden (dende 1719), San Petersburgo (primeiras representacións en 1742) ou Madrid. Só Francia desenvolveu a súa propia tradición operística (tragédie en musique).
Matamá, Vigo
Toponimia
O topónimo Matamá é un fitónimo derivado de (de orixe prerromana)  (de orixe latina), referido a un terreo de pouca calidade ou difícil de traballar.
Firmin Ngrébada
Traxectoria
Vinculado ó círculo íntimo do presidente do país, Faustin-Archange Touadéra, foi o xefe do seu persoal electoral durante as eleccións presidenciais de 2016. Tamén presidiu a delegación durante as conversacións coas forzas armadas rebeldes que levaron á sinatura do acordo de paz o 2 de febreiro de 2015. Trala renuncia do goberno de Simplice Sarandji, Ngrébada foi nomeado primeiro ministro coa misión de formar un goberno de unidade nacional.
Castelán chileno
Sintaxe
En Chile, así como nos países da conca do Prata, é común o uso do pronome persoal de segunda persoa do plural vos, en lugar do estándar tú, pero dun xeito distinto ao "voseo" coñecido. Con todo, a práctica é desincentivada e evitada polos sectores máis cultos.
Hallawa
Hallawa foi unha cidade hitita do nordeste, entre Hattusa e Samuha. As forzas do rei Mursilis III, dirixidas por Sippa-ziti, quedaron asediadas nesta cidade durante a guerra civil entre o rei e Hattusilis de Hakpis; o xefe tivo que pedir ao rei Mursilis que fose a rescatalo; o rei enviou a un home chamado Anani-piya.
Kumagaya
O concello de Kumagaya limita cos concellos de Fukaya, de Ranzan, de Namegawa, de Higashimatsuyama, de Yoshimi, de Kōnosu, de Gyōda (son da prefectura de Saitama); de Chiyoda, de Ōizumi e de Ōta (son da prefectura de Gunma).
Ulisses Correia e Silva
Traxectoria
Como líder do seu partido, actualmente tras gañar cunha maioría absoluta as Eleccións Parlamentarias de marzo de 2016, dende o día 22 de abril en sucesión de José Maria Neves, é o novo 6º Primeiro Ministro de Cabo Verde.
ETA Berri
Evolución
Estas ideas, demasiado audaces nunha organización que era principalmente nacionalista a pesar de incorporar elementos ideolóxicos de esquerda, provocaron unha forte reacción por parte dos outros sectores. Txillardegi, exiliado en Bélxica, denunciou que ETA estaba deixando de ser unha organización patriótica para converterse nunha organización comunista clásica. Iníciase entón un movemento interno cuxo obxectivo é desbancar aos obreiristas, capitaneado polo navarro José María Eskubi, o famoso Txabi Etxebarrieta, que pouco despois sería o primeiro morto da organización, e o seu irmán José Antonio. Deciden convocar unha asemblea (máximo órgano de xestión de ETA) sen informar á Oficina Política. En vésperas da celebración desta V Asemblea comunicóuselle a Patxi Iturrioz a decisión de proceder á súa expulsión, proposta polo Executivo, que foi ratificada na primeira sesión da asemblea, o 7 de decembro de 1966. Os obreiristas, en vista de que a asemblea denegaba a petición de defensa de Iturrioz, decidiron non participar nela. O resto da militancia elixiu un novo Executivo e decidiu convocarse a unha segunda parte da asemblea, que se celebrou en marzo de 1967 en Guetaria (Guipúscoa).
Dinheirosaurus
Material atopado
Os restos fósiles atopados consisten nun esqueleto parcial (o holotipo, ML 414) do cal o máis salientable son as súas ben conservadas vértebras dorsais articuladas, pero tamén consta de 12 costelas dorsais e ósos fragmentados das extremidades. A especie D. lourinhanensis caracterízase polas súas vértebras de tipo Diplodocus con espiñas neurais bifurcadas que teñen proporcións diferentes ás de Diplodocus. Tamén ten unha articulación intervertebral accesoria de estruturas derivadas do hiposfeno.
Harran
Dominio hitita
A súa posición estratéxica no camiño entre Nínive e Karkemish converteuna pronto en centro comercial. No segundo milenio antes da era foi unha estación comercial asiria coñecida por Harranu (camiño). Sobre a metade do século –XIV foi ocupada por un exército hitita dirixido por Piyasilis I de Karkemish que levaba ao pretendente hurrita do reino de Mitanni, Mattiwaza. Os hititas ocuparan antes Irridu ou Irrite, situada ao oeste, no camiño entre Karkemish e Harran.
Dominio árabe
Baixo o Califato tivo un goberno relixioso (goberno dos sabeos) que foi derrubado o 1032 ou 1033 por unha milicia rural alida aliada a unha milicia dos pobres da cidade, que non toleraba a liberdade relixiosa. Os templos sabeos serían destruídos. Pasou entón á dinastía numaírida fundada por Waththab (990 – 1019) probabelmente en tempo do terceiro emir Mande sobre o 1059, que sobre o 1063 recoñeceu a soberanía fatimita, que durou ata o 1081, en que foi ocupada polo uqaílida Sharaf al-Dawla, aliado turco selxúcida; pero o gobernador uqaílida Yahya ben al-Shatir foi derrubado uns dous anos despois nunha revolta popular; os selxúcidas reprimiron con sangue a revolta e recuperárona.
Esker
Xeoloxía
A maioría dos eskeres crese que se formaron dentro de túneles de paredes de xeo dun glaciar orixinados por correntes que fluían dentro dun glaciar. Adoitan formarse nas épocas de máximo glacial, cando os glaciares son lentos e pouco activos. Ao conservaren a forma que tiñan as paredes de xeo derretidas, os depósitos das correntes permaneceron en forma de cristas sinuosas. A auga pode fluír en dirección ascendente se está baixo presión nun tubo pechado, como pode ser un túnel no xeo.
Os eskeres poden tamén formarse sobre os glaciares por acumulación de sedimentos en canais supraglaciais, en crevasses (gretas), en zonas liñais entre bloques estancados, ou en estreitos embalsamentos nas marxes do glaciar. Os eskeres fórmanse preto da zona terminal do glaciar, onde o xeo non se move tan rápido e é relativamente delgado.
miniatura|300px|esquerda|Esker no [[Sims Corner Eskers and Kames National Natural Landmark, Washington, USA. Nótense as árbores nas beiras do esker e o único camiño que cruza o esker á dereita da foto, que proporcionan unha escala.]] miniatura|400px|Os eskeres en relación con outros depósitos glaciais e fluvioglaciais. 1) basamento, 2) [[Till|capa de till, 3) inlandsis en retroceso, 4) esker, 5) drumlin, 6) morena terminal, 7) chaira exposta tras lago de auga de fusión, 8) kames, 9) kettles. ]] O fluxo plástico e fusión do xeo basal determina o tamaño e forma do túnel subglacial. Isto á súa vez determina a forma, composición e estrutura do esker. Os eskeres poden orixinarse como unha soa canle ou poden ser parte dun sistema ramificado con eskeres afluentes. Xeralmente non aparecen como cristas continuas, senón que teñen espazos que separan os segmentos ondulantes. As cristas dos eskeres normalmente non están nivelados durante moita distancia, senón que adoitan ser protuberantes. Os eskeres poden ser de crista ancha ou aguda con lados con moita pendente. Poden chegar a ter centos de quilómetros de lonxitude e son xeralmente de 20 a 30 m de altura.
Exemplos de eskeres
O Parque do Gran Esker discorre ao longo do Back River en Weymouth, Massachusetts e nel encóntrase o esker máis alto de Norteamérica (28 m).
Os sistemas de eskeres que existen no estado de Maine esténdense ao longo duns 160 km.
O esker Thelon discorre ao longo de 800 km e esténdese pola fronteira entre os Territorios do Noroeste e Nunavut no Canadá.
Meganisópteros
Os maganisópteros (Meganisoptera) son unha orde de insectos extinguida con especies de tamaño moi grande ou xigante. Anteriormente esta orde chamábase Protodonata (protodonatos), pola súa aparencia similar e suposto parentesco cos modernos Odonata (libélulas). Viviron no Paleozoico desde o Carbonífero tardío ao Permiano tardío. Aínda que a maioría eran só lixeiramente máis grandes que as libélulas modernas, algunhas especies da orde son os insectos máis grandes coñecidos, como os fósiles do Carbonífero tardío Meganeura monyi e Megatypus, e a aínda máis grande do Permiano temperán Meganeuropsis permiana, que tiña envergaduras alares de ata 71 cm.
Barry White
Barry Eugene Carter, coñecido como Barry White, nado o 12 de setembro de 1944 en Galveston (Texas) e finado nos Ánxeles (California) o 4 de xullo de 2003, foi un músico estadounidense do xénero soul, de grande éxito internacional na década dos 70 e 80.
Igrexa de San Vicenzo de Elviña
Descrición
É unha igrexa dunha soa nave e ábsidas rectangulares. As partes máis antigas da igrexa son do século XII. A portada é románica con tres arquivoltas, mais fáltalle o tímpano.
Historia
A igrexa foi incendiada durante a insurrección anarquista de decembro de 1933, estragándose todo o seu interior. .
Museo Guggenheim Bilbao
O encargo
Gehry preferiu deseñar un novo edificio e elixiu a súa localización. Situaríase ao norte do centro urbano, xunto á ría de Bilbao. Escolleu este preciso lugar porque o museo podería ser visto desde tres lugares estratéxicos da cidade. O 18 de outubro de 1997 celebrouse a gala de inauguración á que acudiron importantísimos arquitectos e personalidades como os Reis de España. Ademais desta festa, houbo moitas campañas dos medios que lanzaron á fama este edificio antes de ser terminado. Estas campañas seguen existindo a día de hoxe.
Exposicións
A colección de arte que alberga este museo son as obras pertencentes á fundación Guggenheim e exposicións itinerantes. Por este motivo, as exposicións cambian frecuentemente e conteñen principalmente traballos realizados ao longo do século XX, sendo as obras pictóricas tradicionais e as esculturas unha parte minoritaria comparada con outros formatos, instalacións artísticas e soportes electrónicos. Algúns entusiastas da arte consideran que o edificio en si está moi por riba das obras que forman parte da colección do museo. Nos últimos anos, de acordo á política xeral dos centros Guggenheim, incluíronse exposicións de arte antiga, seica co desexo de captar máis público. Así, expuxéronse debuxos de Miguel Anxo, pintura antiga do Ermitage de San Petersburgo e, en 2007, gravados de Durero.
Situación
O Guggenheim está situado nun terreo de 32.500 m2, 16 metros por debaixo da cidade de Bilbao, ás beiras da ría do Nervión, onde se localizaban numerosos colectores de carga en tempos anteriores. A carón del atópase a Ponte da Salve, polo que flúe o tráfico que entra e sae do centro urbano de Bilbao.
Xesús Ferro Ruibal
Traxectoria
Do 2007 ao 2011 dirixiu e presentou na Televisión de Galicia 470 programas de Ben falado!, microespazo de cinco minutos de duración dedicado á lingua galega.
Ellison Onizuka
Ellison Shoji Onizuka, nado en Kealakekua (Hawai) o 24 de xuño de 1946, foi un astronauta estadounidense que formou parte das misións STS-51-C e STS-51-L e que faleceu nesta última, o 28 de xaneiro de 1986.
Accidente de tráfico
miniatura|Choque no que estiveron involucrados un [[automóbil|coche e unha motocicleta]] miniatura|O fardier à vapeur de [[Nicolas-Joseph Cugnot chocou contra un muro en 1771. ]] Un accidente de tráfico ocorre cando un vehículo colisiona con outro vehículo, cun peón, cun animal ou con outro elemento, como un sinal de tráfico, unha árbore ou un edificio. Os accidentes de tráfico frecuentemente provocan feridas, discapacidades ou a morte, e danos á propiedade, ademais de custos financeiros á sociedade e aos individuos involucrados. O transporte por estrada é a situación máis perigosa á que se enfronta a xente na súa vida cotiá, a pesar de que estes accidentes adoitan atraer menos a atención que outras traxedias menos frecuentes.
Historia
O primeiro accidente mortal de tráfico rexistrado aconteceu o 31 de agosto de 1869. A científica irlandesa Mary Ward morreu cando caeu do coche de vapor do seu primo e foi atropelada por el.
Ricardo Flores
Traxectoria
Nado no seo dunha familia labrega de Sada, desde moi neno traballa a terra e aprende o oficio de ferreiro, ao tempo que escribe os seus primeiros textos. En 1926 estreou a súa primeira peza teatral Un fillo de bendición no Pavillón Moragra da súa vila. En 1927 e 1928 estreou as súas seguintes obras Consellos do tío Xan. Emigrou a Buenos Aires en 1929, onde foi un dos dirixentes da Irmandade Galega e da Sociedade Nazonalista Pondal, director da asociación coral Os Rumorosos, secretario do Consello de Galiza e presidente do Centro Provincial Coruñés. Como dramaturgo, tivo un importante papel no teatro da diáspora. En 1952 constituíu o Cadro de Declamación Lugrís Freire, coa que estreou distintas obras da súa autoría e do teatro rexionalista.
Editorial Aguilar
miniatura|Obras completas de Rosalía de Castro
Piso
Numeración dos pisos en edificios
Hai discrepancias nos costumes de numerar os pisos ou andares nos edificios entre os diferentes países.
Na construción tradicional galega, a casa adoitaba ter só dous pisos: a planta terrea (planta baixa) e o sobrado (primeiro andar), ademais do faiado.
Castelo de Javier
O castelo e a vila de Javier foron gañados por Sancho VII de Navarra en torno ao ano 1223. Un nobre aragonés deunos como garantía por un préstamo de 9.000 soldos que lle concedeu o monarca navarro, pero ao acabar o prazo e non poder facer fronte ao pago, pasaron á propiedade de Sancho. Este sistema foi común no reinado de Sancho VII, un dos grandes prestamistas da Coroa de Aragón, que mercede aos préstamos non devoltos, apropiouse dunha serie de vilas e castelos entregados como aval que lle axudaron a reforzar as súas fronteiras con Aragón, como Escó, Pena, Petilla, Gallur, Trasmoz, ou Sádaba.
A finais do século XIX o Castelo estaba practicamente en ruínas, pero grazas á intervención da súa propietaria, Carmen Aragón Azlor e Idiáquez, duquesa de Villahermosa, e da familia Goyeneche restaurouse todo o Castelo e edificouse unha fabulosa Basílica encostada a el.
Vilar
O topónimo Vilar pode referirse a:
Herodes
Traxectoria
Fillo dun idumeo e dunha nabatea, en realidade era un palestino de cultura helenística dedicado ao servizo de Roma, que dominaba Palestina dende que fora conquistada por Pompeio (63 a. C.).
Imperio Novo de Exipto
O Imperio Novo de Exipto foron os séculos entre 1550 e 1070 cando Exipto atinxiu o seu maior esplendor.
Thutmose II foi seguido da súa esposa e medio irmá Hatshepsut, a raíña máis coñecida de Exipto. Thutmose III chegou até Asia Menor e o Éufrates. O seu fillo, Amenofis II creou o reino que tan sabiamente administou o que, posibelmente, foi o máis grande de todos os faraóns, Amenofis III, chamado de o Magnífico.
miniatura|dereita|Estatua de [[Rameses II no corredor principal do seu templo en Abu Simbel]]
Coruña Atlantics
Os Coruña Atlantics son un equipo de fútbol americano da cidade da Coruña (Galiza). O club foi fundado en 2015 e compite na Liga Galega de Flag Football (LGFF).
Historia
O 3 de xullo de 2016 chegou o primeiro título da historia do club ao proclamarse campión da Segunda División da Liga Galega de Flag Football.
Contorna Persoal de Aprendizaxe
Perspectivas
Seguindo a Cabero e Marín (2001), os PLE pódense clasificar principalmente en dúas orientacións: as de carácter pedagóxico e educativo e as de carácter tecnolóxico e instrumental.
Características
Tomando como referente a Adell, o PLE componse de tres cuestións específicas ;
Ferramentas e estratexias de relación:
Espazos nos que me relaciono con outras persoas para aprender delas e con elas. Trátase da PLN ou Rede Persoal de Aprendizaxe. Pódense intercambiar contactos e datos de dúas maneiras: directa, cando a comunicación entre as persoas é cara a cara ou a través das redes sociais; e indirecta, a comunicación é a través de obxectos dixitais que construímos pouco a pouco coas nosas publicacións, tendo como exemplo Youtube ou Slideshare Cando compartimos a información neste PLN facémolo a través de:
Dimensión Organizacional: O PLE na escola
O PLE non está directamente ligado co ensino, senón que busca principalmente a coordinación alumno - tecnoloxía, por medio da creación de canles de coordinación entre a tecnoloxía e o alumno, non a institución, facendo fincapé de novo na idea de que no PLE é o propio alumno o responsable do seu proceso de aprendizaxe, en canto á coordinación dos medios tecnolóxicos ao seu alcance para o desenvolvemento de tal proceso de aprendizaxe.
A importancia dos PLE na actualidade
Debido a que os tempos nos que vivimos avanzan constante e incesantemente faise imposible renovarse se non facemos uso dun PLE, buscando, atopando, refacendo, adaptando e aplicando tódolos datos e fórmulas que descubrimos grazas a estas ferramentas tecnolóxicas, xa que un PLE é "aprender a aprender na era dixital".
AP-66
Travesa o Cordal Cantábrico, cunha altitude máxima de 1.229 metros. A súa construción iniciouse en 1975 e en agosto de 1983 entrou en servizo o primeiro tramo. Completouse en 1997 co desdobramento do túnel do Negrón.
Río Niemen
Xeografía
Os seus maiores afluentes son os ríos Neris, con 510 quilómetros, Ščiara, con 325 quilómetros, e Šešupė, cunha lonxitud de 298 quilómetros. Proporciona grandes recursos para as comunicacións dos países que atravesa, sendo a navegación moi activa en verán.
Desemboca no mar Báltico cerca de Klaipeda, na Lagoa de Curlandia, onde forma un delta, dividíndose nun labirinto canais mesturándose con pólderes e zonas húmidas que fan do delta un destino atractivo para o ecoturismo. As catro principais ramas son Atmata, Pakalnė, Skirvytė e Gilija.
Mycosphaerella fijiensis
Patoloxía
A sigatoka negra é causada polo fungo da clase Ascomycetes Mycosphaerella fijiensis Morelet, cuxo estado imperfecto corresponde a Pseudocercospora fijiensis; por conseguinte, o axente causal pode espallarse mediante a produción de ascosporas e conidios.
Harry Schell
Andaina nas carreiras
Schell continuou a súa andaina en Europa, pilotando Coopers en Fórmula 3, Fórmula 2 e incluso no Campionato Mundial de Fórmula 1 no seu inicio en 1950. A súa primeira aparición foi nun Cooper propulsado por un motor JAP V-twin en Monte Carlo. Terminou nun accidente na chicana do porto que implicou a maioría dos participantes.
Antes da súa morte, Schell fora extremadamente activo na promoción das roll-bar (barras estabilizadoras) nos coches de competición europeos, unha característica de seguridade requirida en América. Converteuse en estándar na Fórmula 1 de 1500cc en.
Regreso ó futuro II
Foi estreado en galego pola Televisión de Galicia o 3 de maio de 1999.
Saša Ilić
Coa selección de fútbol
Saša Ilić comezou a xogar co combinado nacional da extinta Iugoslavia. 37 veces internacional por Serbia e Montenegro, debutou con este combinado o 16 de agosto de 2000 ante Irlanda do Norte en Belfast con vitoria por 1-2. Aquel día formou canda a xogadores como Djordjevic, Mijatovic, Milosevic, Kezman ou Stankovic.
Aragonita
Aspecto
Presenta cristais de forma tabulares hexagonais, normalmente de cor branca ou parda. En ocasión os cristais crecen en forma de piña, formando maclas ou en forma de agregados radiados ou aciculares.
Irena Sendler
A nai dos meniños do Holocausto
Os meniños só coñecían a Irena polo seu nome de código "Xolanta". Mais anos despois, cando a súa fotografía saíu nun xornal despois de ser premiada polas súas accións humanitarias durante a guerra, un home chamouna por teléfono e díxolle: "Lémbrome da súa cara. Foi a señora que me tirou do gueto." E así comezou a recibir moitas chamadas e recoñecementos públicos.
Proposta para o Nobel da Paz
As autoridades de Oświęcim (Auschwitz) expresaron o seu apoio a esta candidatura, xa que consideraron que Irena Sendler era unha dos últimos heroínas vivos da súa xeración, e que tiña demostrado unha forza, unha convicción e un valor extraordinarios fronte a un mal dunha natureza extraordinaria.
El Gornal
250px|miniatura|right|Barrios de L'Hospitalet 250px|miniatura|Rúa do barrio El Gornal é un barrio da cidade de L'Hospitalet de Llobregat, na provincia de Barcelona, que forma parte do Distrito VI xunto co limítrofe barrio de Bellvitge. Limita co barrio de Santa Eulàlia polo norte, Bellvitge polo oeste e co distrito económico Granvia L'H polo sur e leste. É un barrio con avenidas amplas e grandes zonas verdes.
Marcelino de Santiago
Traxectoria
Ademais tense dedicado ao ensino impartindo cursos de construción, animación e posta en escena con monicreques, bonecos, teatro, fotografía ou artes plásticas en diferentes lugares.
Os monicreques de Kukas
En 2004 celebraron o seu 25 Aniversario con Galicia Máxica invitados polo IGAEM e o XACOBEO 2004. En 2007 Ministerio de Cultura convidounos a crear La Doncella Guerrera, espectáculo complementario á exposición das Misiones Pedagógicas 1931-1936. En 2015 o Festival da Ópera da Coruña encargoulles A Flauta Máxica de Mozart en colaboración con Zoar.
En 2017 o Pleno do Concello de Santiago de Compostela estableceu un convenio de colaboración coa compañía para crear a Casa dos Monicreques un centro de promoción, produción e didáctico, proxecto que foi apoiado pola Deputación da Coruña.
Glow & Behold
Glow & Behold é o segundo álbum da banda inglesa de indie rock Yuck, publicado o 30 de setembro de 2013 a través do selo Fat Possum Records. É o primeiro disco do grupo sen o vocalista e guitarrista Daniel Blumberg.
Miku
Real Murcia
O 5 de agosto de 2022 foi anunciado como novo xogador do Real Murcia, tamén da Primeira División RFEF. No equipo murciano disputou 16 partidos en cinco meses, a metade deles como titular, e marcou un gol ante a SD Logroñés. No mercado invernal rescindiu o seu contrato co Murcia e fichou polo Intercity, equipo da mesma categoría.
Intercity
Comezou con mal pé no equipo alacantino, sufrindo un traumatismo no cranio o día do seu debut, aos 6 minutos de saltar ao terreo de xogo do Stadium Gal ante o Real Unión. O golpe produciulle a fractura dos osos próximos ao ollo, precisando dunha intervención cirúrxica.
Selección nacional
Formou parte do equipo que quedou cuarto na Copa América 2011, logrando anotar o segundo gol no empate a 3-3 contra. En 2015 integrou o cadro venezolano da Copa América de Chile, marcando un gol no partido contra o Brasil.
Teorema da función inversa
Variedades diferenzables
é un isomorfismo lineal (é dicir, isomorfismo entre espazos vectoriais) nun punto p de M, entón existe unha contorna aberta U de p tal que
Crisocola
Outros silicatos
A olivina, o cuarzo, o feldespato e as micas son outros silicatos a ter en conta.
Oosterhout
Mito
A realidade é que é Gilze en Rijen está xusto entre Tilburg e Breda, dúas cidades de gran tamaño que necesitaban unha conexión, e se o tren tivese que pasar po Oosterhout tería que dar un longo rodeo.
Centro Social Afundación Vigo
O Centro Social Afundación Vigo (anteriormente Centro Social Fundación Novacaixagalicia de Vigo e antes Centro Social Caixanova de Vigo) é un edificio multifuncional inaugurado o 23 de xuño de 2003, no que se realizan exposicións ou eventos de entidades tanto públicas coma privadas, así como organizacións non gobernamentais que desempeñen actividades acordes coa filosofía do Centro. O CSC aposta pola asistencia social, o apoio aos sectores produtivos, a difusión da tecnoloxía, a extensión da sociedade do coñecemento, o desenvolvemento económico, a formación, a conservación e protección do ambiente, a cultura e o fomento do emprego.
Bengkalis Regency
División administrativa
Administrativamente, a illa é parte do Kabupaten de Bengkalis na provincia de Riau.
Iniciativa Internacionalista
Iniciativa Internacionalista - A Solidariedade entre os Pobos, ou simplemente Iniciativa Internacionalista (II) foi unha das candidaturas que se presentaron ás eleccións ao Parlamento Europeo de 2009 en España. O eixo do seu discurso era a defensa do dereito de autodeterminación e dun modelo económico socialista. A lista estivo encabezada polo dramaturgo Alfonso Sastre, próximo á esquerda abertzale, e outros membros da mesma foron a avogada Doris Benegas (Izquierda Castellana), o escritor e político Xosé Luís Méndez Ferrín (Fronte Popular Galega) e a dirixente de Corriente Roja Ángeles Maestro.
Henrique de Trastámara (infante de Aragón)
Traxectoria
Morta tamén a raíña nai Catarina de Lancaster e apenas xurado Xoán II nas Cortes de Madrid, a ambición de Henrique e a convicción de que a debilidade do seu primo para o cargo era insuperábel, fíxoo aspirar a controlar o poder castelán de forma case completa. Para iso non dubidou en opoñerse ao rey mesmo coas armas, en forzar a política por medio de alianzas con poderosos nobres e en protagonizar o golpe de Tordesillas, por medio do cal exerceu o poder desde o 14 de xullo de 1420.
En outubro de 1439 faleceu a súa esposa Catarina de parto, e Henrique volveu a casar pouco despois con Beatriz Pimentel.
Reino de Gran Bretaña
O Reino de Gran Bretaña foi un reino da Europa Occidental, entre 1707 e 1800. Foi creado a partir da unión das coroas de Escocia e Inglaterra, baixo a Acta de Unión de 1707 (Union Act, 1707), que fora establecido para formar un único país na illa de Gran Bretaña. Un novo parlamento e goberno foi creado en Westminster, Londres. Os dous antigos reinos compartían as súas monarquías e Xacobe VI de Escocia, pasando a ser Xacobe I de Inglaterra en 1603.
Auriga (constelación)
Visualización gráfica
As estrelas α Aur (Capella), β Aur, θ Aur, ι Aur, e ε Aur forman a cabeza do auriga: con α Aur de magnitude cero, β Aur con magnitude dúas, e o resto con magnitude tres. Star α Aur pode ser vista coma o ollo do auriga, onde a estrela ι Aur representa o queixo.
Reino de Gran Bretaña
Estrutura política
O poder lexislativo estivo en mans do Parlamento da Gran Bretaña, que substituíu ao Parlamento de Inglaterra e o Parlamento de Escocia. Do mesmo xeito que no moderno Parlamento do Reino Unido, o Parlamento da Gran Bretaña incluía tres elementos: a Cámara dos Comúns, a Cámara dos Lores e a Coroa no Parlamento (a presenza do monarca no Parlamento). Os territorios de Inglaterra e Escocia tiveron representantes en ambas as cámaras do novo parlamento. Aínda que a representación de Escocia en ambas as cámaras foi máis pequena que a súa poboación real, a representación no parlamento foi naqueles momentos baseada na fiscalidade e non na poboación, un feito que provocou que Escocia tivese uns maior números de escanos dos que realmente lle tocarían. En virtude dos termos da unión política Escocia tiña 16 escanos á Cámara dos Lords e 45 membros á dos Comúns, sendo o resto polos representantes de Inglaterra e Gales.
Concerto
Historia
No século XVIII o concerto esténdese a Francia. En París, a Real Academia de Música tiña o privilexio de limitar a posibilidade de concertos públicos, pero nace o Concerto Espiritual e convértese un grande éxito dende 1725. Na década de 1770, xurdiron os concertos cualificados de semipúblicos: Concert de la Loge Olympique e Concert des Amateurs. Mentres tanto, comeza o desenvolvemento do café-concert, sitios en que se podía comer e presenciar espectáculos musicais.
O Bouzón, Piñeiro, Tomiño
Neste lugar atópanse o centro cultural, a igrexa e a carballeira na que se celebran as festas, na cal hai árbores senlleiras.
Festas
As festas son no mes de agosto, a de San Lourenzo o día 10 e a do Santo Cristo da Saúde o cuarto fin de semana de citado mes. A festa de San Lourenzo organízana os mozos solteiros do lugar e a do Santo Cristo da Saúde os casados.
Doug McDermott
Traxectoria profesional
O 26 de xuño de 2014, McDermott foi seleccionado na 11ª posición do Draft da NBA de 2014 polos Denver Nuggets. Na mesma noite do Draft foi traspasado xunto a Anthony Randolph ós Chicago Bulls, a cambio das dúas eleccións do Draft de 2014 dos Bulls, e unha futura elección de segunda rolda. O 22 de xullo de 2014, asinou o seu contrato de rookie cos Bulls despois de acadar 18.0 puntos, 4.0 rebotes e 2.8 asistencias por encontro na Liga de Verán da NBA de 2014. Fixo o seu debut na NBA o 29 de outubro de 2014 na vitoria dos Bulls contra os New York Knicks por 104-80, facendo 12 puntos, 5 rebotes, 2 asistencias e un roubo de balón.
O 8 de agosto de 2021, McDermott asinou cos San Antonio Spurs.
PLC
Descrición
Un PLC está constituído por módulos e sistemas electrónicos.
Trois-Villes
Trois-Villes (en francés e oficialmente; en Iruri) é unha localidade e comuna francesa situada no departamento de Pireneos Atlánticos, na rexión de Aquitania e no territorio histórico vascofrancés de Zuberoa.
Miguel Gato
José Miguel Gato Luaces, nado en Ortigueira en 1946 e finado en Madrid o 19 de novembro de 2010 foi un xornalista e cineasta galego.
Xesús Franco González
Traxectoria
Nos comezos da banda deseñada en Galicia, Xesús Franco e o debuxante de Faro de Vigo Bofill, editaron semanalmente no xornal as aventuras duns nenos galegos coincidindo coa invasión dos romanos. Ligada á historia máis ou menos romántica das orixes celtas, o autor mostra, coa axuda do arqueólogo, José Manuel Hidalgo Couñago como vivían os devanceiros. A Xunta de Galicia propiciou a súa publicación dos tres álbums e a editorial Galaxia a súa distribución.
Body Language
A canción logrou o posto número 1 no iTunes sueco o mesmo día do lanzamento.
Mohamed Ghannouchi
Traxectoria
Á mañá seguinte, o Tribunal Constitucional de Tunisia declarou presidente interino o presidente do Parlamento, Fouad Mebazaa, seguindo o disposto na Constitución do país, co que Ghanouchi seguiu actuando unicamente como primeiro ministro, coa misión de formar un goberno de unidade nacional onde estivesen presentes representantes dos partidos da oposición legal.
Eugénio de Andrade
Traxectoria
Morreu no Porto o 13 de xuño de 2005, tras unha longa doenza, á idade de 82 anos.
Camellia
Occidente
A primeira camelia de que se teñen referencias en Inglaterra foi cultivada en Essex polo Lord Robert Petre en 1739. O seu xardineiro, James Gordon, foi o primeiro en comercializar camelias en occidente do seu alcouve preto de Londres.
A camelia en Galicia hoxe
A camelia é a árbore de xardinaría por excelencia nas Rías Baixas. Aparece en moitísimos xardíns privados e públicos, e é común atopala como especie de aliñación das rúas, sendo moi frecuente en Vigo, onde incluso hai unha rúa co seu nome: a avenida das Camelias. Hai en Galicia un circuíto de xardíns de interese histórico e artístico vencellados á cultura da camelia. A ruta da camelia inclúe os seguintes pazos e xardíns :
Vigairía apostólica católica latina de Arabia setentrional
Historia
O 27 de xaneiro de 1957 foi colocada a primeira pedra da catedral, que foi consagrada o 16 de marzo de 1961. En 1973 foi fundada unha parroquia de rito bizantino.
Territorio
A vigaría estende a súa xurisdición sobre todos os fieis católicos de Kuwait, Arabia Saudita, Qatar e Bahrain. A xurisdición sobre Arabia Saudita é tan só formal, xa que no país non permítese cultos dunha relixión distinta á musulmá.
Bartoszyce
Hidrografía
miniatura|O río Łyna preto de Bartoszyce. miniatura|Lago Bartbetowskie Na área de Bartoszyce e nos arredores flúe no río Łyna e os seus afluentes. É o maior río de Varmia e Masuria e o principal compoñente da rede hidrográfica da rexión. Toda a zona do val do río Łyna está recoñecida como paisaxe protexida.
Natureza
A superficie boscosa da cidade cobre 66 ha. O maior complexo boscoso está situado na parte oriental preto do río Łyna, dominado por piñeiros, carballos, ameneiros e bidueiros. Segundo a natureza e a rexionalización forestal, os bosques de Bartoszyce pertencen á rexión Masuria-Podlasie. Fóra dos bosques, o 6,3% (68,9 ha) da superficie global está cuberta por vexetación urbana como parques. Áreas verdes e bosques tamén se atopan nas ladeiras dos ríos Łyna e Suszyca. Non obstante, cumpren a función de protexer os solos contra a erosión, polo que o seu uso polos cidadáns está restrinxido. Xunto coa superficie forestal dos límites administrativos de Bartoszyce, as zonas verdes constitúen o 12,3% da superficie total da cidade.
O mundo animal está dominado por especies adaptadas á vida urbana, como aves de ambiente urbano e de parque e pequenos mamíferos. A excepción é a numerosa poboación de castores no val do río Łyna.
Demografía
A poboación da cidade ao longo dos séculos foi desigual. Segundo os datos dispoñibles, a súa poboación en 1820 era de 2547, en 1852 de 3600, en 1880 de 6500, e en 1905 aumentou ata os 6698. Probablemente isto foi causado polo rápido desenvolvemento xeral da cidade como consecuencia da conexión ferroviaria que se realizou en 1866, que a enlazaba coa capital de Prusia Oriental, Konigsberg, o que provocou numerosas migracións cara á cidade.
Símbolos
miniatura|Santuario católico consagrado a San Bruno de Querfurt en Bartoszyce. Foi a primeira igrexa católica da localidade, consagrada en 1889
Cultura
A cidade é sede de varias institucións culturais, a máis importante é a Casa da Cultura de Bartoszyce ( Bartoszycki Dom Kultury) que constitúe o principal animador cultural da cidade e que conta con numerosos grupos específicos, e así o grupo literario Barcja establecido en 1983 é o grupo literario máis antigo de Polonia. miniatura|Młodzieżowy Dom Kultury A Casa da Cultura Xuvenil (Młodzieżowy Dom Kultury) organiza actividades para nenos e xente nova. Conta con seccións de deportes, lingua, música, así como grupos artísticos e plásticos.
Xoán IV de Portugal
miniatura|Xoán IV de Portugal. miniatura|Escudo de Xoán IV de Portugal. Xoán IV de Portugal (en portugués João IV), alcumado O Afortunado ou O Restaurador, nado en Vila Viçosa en 1604 e finado en Lisboa o 6 de novembro de 1656, foi rei de Portugal entre 1640 e 1656, primeiro monarca da casa de Bragança.
Orixes familiares
Por liña materna descendía do rei Manuel I de Portugal, e como duque de Bragança descendía tamén de Xoán I de Portugal por liña feminina.
Ascenso ao trono
Durante a súa mocedade Filipe IV de Castela reinou en Portugal como descendente por liña feminina do rei Manuel. A dinastía Habsburgo fixérase co poder en Portugal ao derrotar en 1580 ao proclamado rei Antonio I de Portugal na batalla de Alcántara. O caràcter relixioso e pacífico do duque de Bragança impedíalle facer prevaler os seus dereitos lexítimos. A súa esposa Luísa de Guzmán impulsouno a ocupar o trono portugués, iniciando unha revolución o 1 de decembro de 1640, que acabaría por conseguir expulsar os casteláns.
Duke Kahanamoku
Wáter-polo
Nos Xogos olímpicos de 1920 participou en wáter-polo, finalizando na sexta posición.
Música concreta
Grupo de Investigación de Música Concreta
En 1951, Schaeffer, xunto ao enxeñeiro Jacques Poullin e o compositor-percusionista Pierre Henry, crearon o Grupo de Investigación de Música Concreta (en francés: Groupe de Recherche de Musique Concrète) en RTF en París, o antecesor da ORTF.
O acúsmonium
Un acúsmonium é unha orquestra de altofalantes que funciona en xeral por pares estéreo. Cada par está multiplicado co fin de lograr o desprazamento do son (fixado na cinta) no espazo acústico. Canto maior é o número de altofalantes, mellor se fai a espacialización. Así, pódese organizar un acúsmonium de 60 altofalantes. O intérprete toma vantaxe do espazo acústico, primeiro, escollendo os altofalantes sobre os cales vai difundir a música, e logo determinando en vivo o volume sonoro saíndo de cada altofalante. O intérprete fai "viaxar" a música de maneira tridimensional e dálle unha cor específica. Actúa como director de orquestra e interpreta a obra fixada no soporte (a cinta ou o soporte dixital). O acúsmonium non é o único medio de difusión da música acusmática (entre outros, podemos falar do Gmebaphone, tamén creado en 1973), pero é o máis usado hoxe en día.
Galicia (A Habana)
Características
O primeiro número saíu o 25 de xullo de 1902 e desapareceu o 30 de maio de 1930. A partir de 1911 abandonou o formato grande (40 x 28 cm) e aumentou significativamente o número de páxinas. A lingua utilizada foi maioritariamente o castelán, reservando o galego para algúns textos poéticos, aínda que tamén nalgún en prosa. O 25 de xullo de 1920 publicouse un número extraordinario integramente en galego.
Xa desde os primeiros números contou coa colaboración de Manuel Curros Enríquez, pero a nómina de colaboradores é extensísima e acolle a practicamente todos os escritores da época, como Concepción Arenal, Uxío Carré Aldao, Lamas Carvajal, Lugrís Freire, Manuel Murguía, Pardo Bazán, José Pérez Ballesteros, Mercedes Vieito Bouza, Eladio Vázquez Ferro, etc., ademais de numerosos pseudónimos identificados ou non. Esporadicamente publicou na portada algunha caricatura de Castelao (como acontece no número extraordinario xa citado) e de Vidales Tomé.
Lucas Till
Lucas Daniel Till, nado o 10 de agosto de 1990 en Fort Hood, Texas, é un actor estadounidense de cinema e televisión.
Gran Premio de Austria de 2018
Carreira
Bottas tivo un mal comezo desde a pole position. Inicialmente pasado por Hamilton, Räikkönen e Verstappen, recuperou o 2º posto superando a Verstappen e Räikkönen polo exterior da curva 4. Stoffel Vandoorne rompeu a súa á dianteira na curva 3, requirindo unha parada en boxes, caéndo ao fondo da pista. Na volta 12, o motor de Nico Hülkenberg fallou na recta principal, o que provocou a súa retirada inmediata da carreira. Na volta 14, Bottas retirouse cunha falla na caixa de cambios, causando un coche de seguridade virtual. Durante o período de VSC, Ferrari e Red Bull meteron a boxes aos seus dous autos. Con todo, Mercedes optou por non meter a Hamilton. Hamilton entrou na volta 25 e reincorporouse no 4º posto, por diante de Vettel, que o superou na volta 39. Na volta 54 Ricciardo retirouse cun problema no escape e logo Brendon Hartley retirouse na seguinte volta cun problema hidráulico. Hamilton retirouse na volta 64 cun problema de presión de combustible que lle deu a Mercedes só súa segunda retirada dobre desde que regresou á F1 e a primeira retirada de Hamilton desde o Gran Premio de Malaisia de 2016. Verstappen gañou a carreira, dando a Red Bull a súa primeira vitoria no Red Bull Ring, e Verstappen logrou a súa primeira vitoria da tempada. Os coches Haas terminaron 4º e 5º, dándolles a súa mellor puntuación e a Grosjean os seus primeiros puntos da tempada.
Nikolai Ivanovich Lobachevski
Nikolai Ivanovich Lobachevsky (Никола́й Ива́нович Лобаче́вский), nado en Nizhnii Novgorod o 1 de decembro de 1792 e finado en Kazán o 24 de febreiro de 1856, foi un matemático ruso do século XIX.
Traxectoria
Estudou na Universidade de Kazán. Ensinou en Kazán dende 1812 ata 1846, chegando a ser profesor de matemáticas en 1823.
Entre as súas obras destacan Sobre os principios da xeometría (1829) e Xeometría imaxinaria (1835).
Ciberlingua
Ciberlingua foi un proxecto dinamizador que pretendía tender unha ponte entre a comunidade escolar e a lingua galega a través da rede informática, achegando as potencialidades educativas das tecnoloxías da información e a comunicación (TIC) á comunidade educativa.
Christian Dietrich Grabbe
miniatura|Grabbe, debuxo de [[Theodor Hildebrandt, 1832]] Christian Dietrich Grabbe, nado en Detmold 11 de decembro de 1801 e finado na mesma cidade o 12 de setembro de 1836, foi un dramaturgo alemán da era do Vormärz. Autor de pezas históricas onde desenvolve unha visión pesimista e sen ilusión do mundo.
Lenda do Lago de Seabra
A lenda do Lago de Seabra é unha narración española, orixinaria da zamorana, da bisbarra de Seabra, que nos conta como xurdiu o lago de Seabra. miniatura|Vista dunha beira do Lago de Seabra. As condicións naturais, económicas e sociais da bisbarra de Seabra, onde predomina a existencia de aldeas e lugares illados, espallados e pobres constituíron un caldo de cultivo abondo para desenvolver a imaxinación popular, de forma que, ante a falta de explicacións lóxicas a determinados fenómenos e feitos, se lles deu unha resposta con narracións a metade de camiño entre o mito e a tradición, entre o conto e a realidade, alimentando as súas dúbidas con lendas e crenzas populares. Pódese dicir polo tanto que Seabra é terra supersticiosa de lendas e historias fantásticas, onde as " meigas", os conxuros, o mal de ollo e o "lobo" teñen un papel protagonista.
Amelia Verdejo Rodríguez
Recoñecementos
Accésit a materiais docentes con perspectiva de xénero da Universidade de Vigo pola iniciativa Matemáticas en pé de igualdade.
Praza Tian'anmen
A Praza de Tian'anmen (chinés: 天安门广场; pinyin: Tiān'ānmén Guǎngchǎng; galego: "Praza da paz celestial") de Pequín (China), foi construída e ideada dentro do plan urbanístico da capital realizado en 1949, converténdose no símbolo da nova China. Coa súa construción pretendeuse crear unha grande explanada na que se puideran celebrar actos masivos de adhesión política, as cales non eran tradición na China, ó modelo dos que se realizaban na Praza Vermella de Moscova na Unión Soviética. A Praza Tian'anmen é a meirande praza do mundo. miniatura|centre|600px|Vista Panorámica
Pedrafita do Cebreiro
Lugares
Para unha lista completa de todos os lugares do concello de Pedrafita do Cebreiro vexa: Lugares de Pedrafita do Cebreiro.
Jasminum
Jasminum, os xasmíns é un xénero con arredor de 300 especies de arbustos gateadores. É oriúndo das rexións tropicais e subtropicais de Europa e Asia, sendo amplamente cultivado. A maioría das especies medran como rubideiras sobre doutras plantas ou guiadas en estruturas.
Descrición
No sur e sueste de Asia as mulleres adoitan levar as flores no pelo. Empréganse tamén en infusións, cuxa base é o té verde e moitas destilan un aceite co que se elaboran perfumes. En aromaterapia, empréganse no aspecto emocional coma un afrodisíaco, e pola parte física coma relaxante muscular e analxésico.
Cultivo
Cómpre protexelos das xeadas. Non aturan o exceso de frío no invierno xa que non deixa que a planta floreza, uns 13 graos son o ideal. No verán aturan ben, sempre e cando haxa humidade no ambiente, poden aturrar os 25 °C sen problemas.
Esporiz, Monterroso
San Miguel de Esporiz é unha parroquia do concello de Monterroso na comarca da Ulloa, na provincia de Lugo. No ano 2007 tiña 2059 habitantes (1001 homes e 1058 mulleres), dous menos ca en 2006.
Miguel Rodríguez Bautista
Traxectoria
Fundador e xefe local de Falange Española Tradicionalista y de las JONS, foi nomeado alcalde de Ribeira en febreiro de 1941. Permaneceu no cargo até a súa morte en agosto de 1959. Foi procurador en Cortes de 1949 a 1958 como representante dos concellos da provincia da Coruña.
SønderjyskE Ishockey
O SønderjyskE Ishockey é un equipo de hóckey sobre xeo da cidade de Vojens, unha pequena localidade ao sur de Xutlandia (Dinamarca). O equipo forma parte do SønderjyskE, un club polideportivo que conta con seccións de fútbol, balonmán e hóckey sobre xeo. Actualmente compite na Superisligaen, a máxima categoría do hóckey sobre xeo dinamarqués, competición que gañou en seis ocasións e da cal é o vixente campión. Xoga os seus partidos como local no Syd Energi Arena dende o 2011, pavillón con capacidade para 5,000 espectadores.
Fosforilación
No metabolismo, a fosforilación é o mecanismo básico de transporte de enerxía desde os lugares onde se produce ata os lugares onde se necesita.
Fosforilación do ADP
ADP + P → ATP + H2O
Fosforilación realizada pola ATP sintase
miniatura|dereita|ATP sintase producindo ATP a partir de ADP e P. A ATP sintase é un encima de varias subunidades situado na membrana mitocondrial interna, membranas bacterianas e membrana dos tilacoides dos cloroplastos. Pode fosforilar o ADP cun fosfato inorgánico do medio grazas á enerxía dos protóns que a atravesan, debido á creación dun gradiente quimiosmótico por parte da cadea de transporte electrónico. O proceso chámase fosforilación oxidativa (mitocondrias, bacterias) na respiración celular, e fotofosforilación na fotosíntese.
Fotofosforilación
É o proceso de formación de ATP durante a fase luminosa da fotosíntese. A enerxía absorbida da luz arranca electróns da clorofila, que circulan por unha cadea de transportadores de electróns da membrana dos tilacoides do cloroplasto (distinta da mitocondrial) e van cedendo pouco a pouco enerxía, que se aproveita para bombear protóns ao interior do tilacoide. Os protóns crean un gradiente quimiosmótico, e saen do tilacoide pola ATP sintase, que se activa e sintetiza o ATP. O doante último de electróns é a auga, que cede electróns ás clorofilas para que estas recuperen os electróns que perderon ao darlles a luz. Deste modo a enerxía da luz almacénase como enerxía química dos enlaces entre os fosfatos do ATP.
Moaña
Situación
Os núcleos poboacionais atópanse ó pé das principais rutas de comunicación durante o século XX: a estrada PO-551, que percorre toda a parte sur do Morrazo, e a PO-313 que une Moaña con Marín e Pontevedra.